## Scenario 2: Larynxspasme under anestesi

### Setting:

Foregår på operasjonsstua. Scenarioet skal vise god og dårlig beslutningstaking og prioritering (oppgaveløsning).

### Roller i scenarioet:

* **Anestesisykepleier 1**

Er en nyutdannet anestesisykepleier og skal innlede anestesi på pasienten sammen med en mer erfaren anestesisykepleier. Har hovedansvar for klargjøring av pasienten og innledning av anestesi.

* **Anestesisykepleier 2**

Er en erfaren anestesisykepleier som skal innlede anestesi sammen med anestesisykepleier 1. Har en assisterende funksjon i forhold til innledning.

* **Operasjonssykepleier**

Har fokus på egne oppgaver på operasjonsstua. Pakker opp utstyr og leirer pasienten i gynleie.

* **Pasienten:**

SimMan 3G.

### Pasientinformasjon (bakgrunn):

Berit Juel Jensen er en 62 år gammel kvinne med moderat hypertensjon, angst og fibromyalgi. Hun er mye plaget med stivhet og smerte i kroppen. Hun skal nå opereres for bekkenbunnsvikt (descens). Hun gruer seg til operasjonen (blodtrykket er litt forhøyet). Pasienten er vurdert av anestesilege som ASA 2, hjerte- og lungefrisk, Mallampati 2 og at to anestesisykepleiere kan innlede anestesien på pasienten sammen. Pasienten har fått premedikasjon, og skal få TIVA (TCI) og larynxmaske. Pasienten har ikke hatt anestesi tidligere.

**H:** 167 cm **V:** 76 kg **BT:** 130/88 **Puls:** 65 **røyker:** 5-10 sigaretter daglig **allergi:** Pollen

**Medikamenter:** Metoprolol 50 mg x 2, Cipralex 10 mg daglig. Diclofenac 25 mg og Paracet ved behov

### Scenarioets forløp:

Pasienten ligger på operasjonsbordet og har akkurat blitt lagt i narkose.

Scenarioet starter med at **anestesisykepleieren 1** legger ned larynxmaske uten komplikasjoner og kobler pasienten til ventilatoren. **Anestesisykepleieren 2** skru ned pumpene med en gang larynxmaske er ned. **Operasjonssykepleieren** pakker opp utstyr og lager mye lyd med utstyr og papir**. Anestesisykepleier 1** begynner å blande antibiotika.

**Operasjonssykepleieren** begynner å ordne med benholdere:*”Gynekolog Henriksen vil komme i gang så fort som mulig”* og legger opp bena til pasienten (*har det travelt og bruker litt makt/er uforsiktig*) samtidig som **anestesisykepleier 2** går ut av operasjonsstua. Det høres stridorlyder fra pasienten *(luftveien)* og anestesiapparatet alarmerer (*høyt luftveistrykk, blodtrykk, puls lett forhøyet, SpO2 normal*). **Operasjonssykepleieren** kommenterer at pasienten beveger seg.

**Anestesisykepleier 1** står helt stille med antibiotika (*virker handlingslammet*) *«hva er det som skjer?»*. Finner fram stetoskop for å lytte på lungene til pasienten. SPO2 begynne å falle. **Operasjonssykepleieren** oppfatter at de trenger hjelp og roper inn anestesisykepleier 2 som er rett utenfor døren. **Anestesisykepleier 2** raskt konstaterer at det mest sannsynlig handler om en spasme, så begynner anestesisykepleiere 1 å finne fram Curacit og trekker det opp.

**Anestesisykepleier 2** skru opp Propofol og Remifentanil, mens hun tar opp larynxmaske, får pasienten over på manuell ventilasjon og ventilerer 100% O2 og tett maske med lett overtrykk (*jobber effektivt, kommanderer kollegaen*). **Anestesisykepleier 1** står å se på (*usikker på hva som bør prioriteres - «Skal jeg sette Curacit?»).* **Anestesisykepleier 1** blir bedt om å ringe til anestesilegen. **Anestesisykepleier 1** begynner nå å ta en mer aktiv rolle (*foreslår intubasjon*) og gir en kort og konsis rapport i telefonen. Forbereder til intubasjon.

Tiltakene har effekt og idet anestesilegen kommer inn, har spasmen sluppet tak (*verdiene har nesten normalisert seg*).

## Operatør manual:

|  |  |  |  |  |
| --- | --- | --- | --- | --- |
| **Kliniske tegn** | **START** | **Under larynxspasme** | **Ved korrekt behandling** |  |
| **A** Luftveier | * Frie luftveier (LMA) | * Ufrie luftveier | * Intubert |  |
| **B** Respirasjon | * RF 10-12 * ventilert * SaO2 98% | * RF 0 * Stridor * SaO2 fallende til 74% | * RF 10-12   Ventilert   * SaO2 98% |  |
| **C** Sirkulasjon | * BT 92/64 * Puls 48 | * BT 122/66 * Puls 74 | * BT 104/70 * Puls 52 |  |
| **D** Bevissthets-nivå | * Sove * Øyene lukket | * Lett * Halvåpnet/lukket | * Sove * Øyene lukket |  |
| **E** Eksponering | * Varm, tørr | * Varm, tørr | * Varm |  |

## 