## Scenario 4: Vanskelig intubasjon

### Setting:

Foregår inn på operasjonsstua. Scenarioet skal vise god og dårlig situasjonsbevissthet og teamarbeid (kommunikasjon).

### Roller i scenarioet:

* **Anestesisykepleier**

Er en veldig erfaren anestesisykepleier. Har ansvar for pasienten og skal innlede anestesi på pasienten sammen med anestesilegen. Anestesisykepleieren er en grundig og bestemt type.

* **Anestesilege**

Er en ny LIS-lege på anestesi. Skal innlede anestesi sammen med anestesisykepleieren. Kommer inn på stue etter at forberedelsene er ferdige. Anestesilegen er uerfaren og føler behov for å markere seg.

* **Pasienten:**

SimMan 3G.

### Pasientinformasjon (bakgrunn):

Ragnhild Rognlien er en 84 år gammel kvinne som ble påkjørt mens hun krysset veien og ble påført en åpen humerus fraktur. Har noen skrubbsår på bena og i hodet. Klar og orientert og husker hva som har skjedd. Hun har Mb Bekterew med begrenset bevegelighet i nakkeregionen og er også plaget med refluks.

**H:** 167 cm **V:** 56 kg **BT:** 136/82 **Puls:** 82 **røyker:** 5-10 daglig **allergi:** ingen

**Medikamenter:** ingen faste

Pasienten er tilsett av vakthavende anestesilegen og skal ha en RSI med Propofol. Fentanyl og Curacit. Den nye LIS-legen ønsker å få mer erfaring med akutte innledninger og skal ha ansvar for pasienten.

### Scenarioets forløp:

Scenarioet begynner rett etter at pasienten er flyttet over på bordet på operasjonsstua. Operasjonssykepleieren holder på med å pakke ut instrumentene. Medikamentene står ferdig opptrykket og intubasjonsutstyr er klar. Anestesisykepleieren er i ferd med å koble pasienten opp til monitorering, samtidig som han spør pasienten om nakkebevegelighet, sjekker gapeevene og tenner. Han justerer paisentens leie slik at hun ligger behagelig, men også får å få til bedre innsyn (*forutsi komplikasjoner, planlegge)*. Han har tatt med utstyr til vanskelig intubasjon inn på stua.

**Anestesilegen** kommer inn og stiller seg bak hode til pasienten og begynner å endre på leie. **Anestesisykepleieren** forsøker å forklare på en rolig men tydelig måte hva han har undersøkt og tenkt (*mallampati 3, lite bevegelighet i nakken, dårlig tannstatus, ekstra utstyr*). Han kommenterer at her må de være ekstremt forsiktig (*liten, spinkel dame med humerus fraktur*). **Anestesilegen** virker irritert over å bli fortalt sin jobb og ta på seg hansker og begynner å preoksygenere uten å svare ordentlig. **Anestesisykepleieren** spør om han skal gjøre klar en bougie eller C-MAC o.l., men forslagene blir avvist (*har snakket med bakvakt og ingen risiko pasient*). Anestesisykepleieren himler med øyene.

De innleder pasient med RSI. Anestesilegen har vanskeligheter med å føre inn laryngoskopet (*dårlig gapeevne*) og kommer borte i tennene og knekker en av dem som må fjernes fra munnen. Hun sier at det er faktisk dårlig innsyn og at kanskje det hadde vært lurt med en bougie allikevel. Anestesisykepleieren henter bougien og gjør det klar (*viser tydelig irritasjon*). Anestesilegen forsøker på nytt, men virker veldig usikker nå (*har aldri brukt den før*). Anestesisykepleieren spør om han skal overta eller om de skal få inn bakvakt. Han får lov til et forsøk før de ringer etter hjelp. Anestesisykepleieren tar på seg hansker, stiller seg bak hode og justerer forsiktig på leie til pasientens hode. Han intuberer pasienten med bougie uten problem og koble opp til apparatet (*kommunisere ikke det han ser/gjør*), men viser at han er godt fornøyd med å vise anestesilegen hvem som er mest erfaren.

## Operatør manual:

|  |  |  |  |  |  |
| --- | --- | --- | --- | --- | --- |
| **Kliniske tegn** | **START** | **Etter innledning** | **Under intubasjon** | **Ved 2. forsøk på intubasjon** |  |
| **A** Luftveier | * Frie luftveier | * Frie luftveier | * Ufrie luftveier | * Intubert |  |
| **B** Respirasjon | * RF 14 * SaO2 98% | * RF 12, * Maske-ventilert * SaO2 99% | * RF 0 * SaO2 96% | * RF 10,   Ventilert   * SaO2 98% |  |
| **C** Sirkulasjon | * BT126/82 * Puls 72 | * BT 106/64 * Puls 58 | * 84/66 * Puls 74 | * BT 96/72 * Puls 88 |  |
| **D** Bevissthets-nivå | * Våken, rolig | * Sove * Øyene lukket | * Sove * Øyene lukket | * Sove * Øyene lukket |  |
| **E** Eksponering | * Varm, tørr | * Varm, tørr | * Varm, tørr | * Varm |  |