## Scenario 1: Intubasjon

### Setting:

Foregår inn på operasjonsstua. Scenarioet skal vise god og dårlig situasjonsbevissthet og teamarbeid (kommunikasjon).

### Roller i scenarioet:

* **Anestesisykepleierstudent**

Har ansvar for pasienten sammen med veilederen og skal innlede anestesi på pasienten sammen. Anestesisykepleierstudenten er preget av å være uerfaren og en stille type.

* **Anestesisykepleier**

Skal innlede anestesi sammen med anestesisykepleierstudenten. Anestesisykepleieren er en erfaren, rolig og hyggelig type.

* **Operasjonssykepleier**

Har fokus på egne oppgaver på operasjonsstua, blant annet å pakke opp utstyr og vaske pasienten.

* **Pasienten:**

SimMan 3G.

### Pasientinformasjon (bakgrunn):

Ronny Fredriksen er en 46 år gammel snekker som har hatt flere gallestensanfall det siste året. Han er nå lagt inn på sykehuset og skal opereres for en laparoskopisk cholecystectomi. Han er hjerte- og lungefrisk, men overvektig med BMI 35. ASA 2.

**H:** 181 cm **V:** 108 kg **BT:** 116/74 **Puls:** 82 **røyker:** på fest **allergi:** ingen

**Medikamenter:** ingen faste

Pasienten har fått Paracetamol 2 g og Diclofenac 50 mg som premedikasjon. Han er tilsett av anestesilege, og det er forordnet TIVA(TCI) og intubasjon med *Vecuronium*.

### Scenarioets forløp:

Scenarioet begynner når pasienten skal preoksygeneres. Pasienten (SimMan) ligger klar på operasjonsbordet, og er koblet til monitorering (BT, EKG, SpO2, TOF), har fått en venekanyle og TIVA-sett er koblet på. Han ligger med en liten pute under hodet med hodet bøyd litt framover. **Anestesilegen** kommer inn på operasjonsstua og anestesisykepleieren tar initiativ til sjekking av TCI pumpene sammen med han (*trygg kirurgi liste*). **Anestesisykepleieren** avklarer at det er greit at hun tar ansvar for luftveier, tar på seg hansker og stiller seg bak hode til pasienten, mens anestesilegen har en assisterende funksjon og styrer medikamentene. Operasjonsbordet er for lavt for anestesisykepleieren (*legger ikke merke til det*). **Operasjonssykepleieren** spør om pasienten kan flyttes lengere ned på bordet, men får ikke noe svar av anestesisykepleieren og himler med øyene (*opptatt med sine egne oppgaver, sjekker TOF ligger riktig, medikamenter i orden osv.*).

Pasienten preoksygeneres og TCI startes. Etter hvert sover pasienten, TOF startes og det administreres muskelrelaksantia. Pasienten er litt vanskelig å ventilere (*omfangsrik nakke/hals*), og **anestesisykepleieren** må bruke begge hender for å holde tett maske. **Anestesilegen** spør om det er behov for en svelgtube men anestesisykepleieren bare rister litt på hode (*fokuserer på å holde frie luftveier*). Pasientens kliniske parametere holder seg innenfor det normale. Når TOF er på null, fører **anestesisykepleieren** laryngoskopet inn i svelget og styrer for å få innsyn (*dårlig leiring, bordet for lavt. Mumler utydelig litt for seg selv - dårlig kommunikasjon*). **Anestesilegen** spør om hun har godt innsyn eller trenger assistanse uten å få noe svar. **Anestesisykepleieren** forsøker å få bedre innsyn (*endre hodestilling til pasienten, manipulere trachea*) imens anestesiapparatet alarmerer for bradykardi med puls på 34 (*legger ikke merke til det*). **Anestesilegen** spør igjen om hun trenger hjelp (*trekker opp Atropin*) uten å få noe svar (*vil ikke innrømme behov for hjelp*). **Anestesilegen** påpeker leiring og stilling på operasjonsbord som mulige årsaker til vanskeligheter med intubasjon (*forsøker å være oppmuntrende mens overta kommando)*, og dette optimaliseres mens pasienten maskeventileres. **Anestesisykepleieren** gir fra seg ansvar for luftveiene til anestesilegen (*har en dårlig dag, ser sine begrensninger*). Deretter blir pasienten intubert uten problem.

## Operatør manual:

|  |  |  |  |  |  |
| --- | --- | --- | --- | --- | --- |
| **Kliniske tegn** | **START** | **Etter innledning** | **Under intubasjon** | **Ved 2. forsøk på intubasjon** |  |
| **A** Luftveier | * Frie luftveier | * Frie luftveier | * Ufrie luftveier | * Intubert |  |
| **B** Respirasjon | * RF 14 * SaO2 98% | * RF 12, * Maske-ventilert * SaO2 99% | * RF 0 * SaO2 96% | * RF 10,   Ventilert   * SaO2 98% |  |
| **C** Sirkulasjon | * BT126/82 * Puls 72 | * BT 106/64 * Puls 58 | * 84/66 * Puls 32 | * BT 96/72 * Puls 88 |  |
| **D** Bevissthets-nivå | * Våken, rolig | * Sove * Øyene lukket | * Sove * Øyene lukket | * Sove * Øyene lukket |  |
| **E** Eksponering | * Varm, tørr | * Varm, tørr | * Varm, tørr | * Varm |  |